પોળ ફિલ્મી પરદે ખૂબ જ સુંદર દેખાય છે પરંતુ તેમાં શૂટિંગ કરવું એ ફિલ્મ મેકર્સ માટે એક મોટો પડકાર છે. સ્પેસ મેનેજ કરવાથી માંડીને સ્થાનિક રહેવાસીઓને મેનેજ કરવા સુધીની અનેક સમસ્યાઓ સર્જાય છે. કોટ વિસ્તારમાં શૂટિંગ કરતી વખતે ફિલ્મ મેકર્સે સેફ્ટી ઈશ્યુઝનું પણ ધ્યાન રાખવું પડે છે. ગુજરાતી ફિલ્મ ઓ તારી…માં રિસ્કી ચેઝ સિક્વન્સ શૂટ કરનાર અભિનેતા જયેશ મોરે જણાવે છે, “પોળમાં શૂટ કરવું કંઈ આસાન કામ નથી. કારણ કે આ ઘણા જૂના બિલ્ડિંગ્સ છે અને સલામતીની સમસ્યા અવશ્ય સર્જાય છે. અમે છાપરા પર ચેઝ સિક્વન્સ શૂટ કરતા હતા ત્યારે એક ઈંટ ઢીલી પડી ગઈ હતી અને હું લપસી ગયો હતો. એટલે પોળ વિસ્તારમાં આ ચીજોનું ખાસ ધ્યાન રાખવુ પડે છે.”